Մայքլ Փաուել

Մայքլ Փաուելը (անգլ.՝ Michael Powell, սեպտեմբերի 30, 1905(1905-09-30)[…], Քենթ, Անգլիա, Մեծ Բրիտանիայի և Իռլանդիայի միացյալ թագավորություն - փետրվարի 19, 1990(1990-02-19)[…], Գլուսթերշիր, Անգլիա, Միացյալ Թագավորություն), բրիտանացի կինոռեժիսոր, սցենարիստ, պրոդյուսեր, որը նկարահանել է ավելի քան 60 ֆիլմ, որոնցից առավել նշանակալից են Էմերիկ Պրեսբուրգերի հետ համատեղ ֆիլմերը։ Նրանց կողմից հիմնադրած The Archers ստուդիայի անվան համաձայն՝ Փաուելին և Պրեսբուրգերին անվանում են Աղեղնավորներ։


== Կենսագրություն ==
Ծնվել է ֆերմերի ընտանիքում։ Երիտասարդ տարիքում սիրահարվել է կինոյին և հանուն դրա թողել բանկում իր աշխատանքը, որպեսզի նկարահանումների հրապարակում տարածի պարենամթերք։ Ալֆրեդ Հիչքոքին օգնել է նրա առաջին ֆիլմերի սցենարներում, ներառյալ «Շանտաժ» (1929) ֆիլմում։ 1930-ական թվականներին սկսել է ինքնուրույն նկարահանել թրիլերներ և կատակերգություններ՝ քիչ բյուջեով։
1939 թվականին նրան վարձել է Ալեքսանդր Կորդան, որը հանձնարարել էր նրան «փրկել» «Սևազգեստ լրտես» ֆիլմը, նկարհանված երկու աստղերի՝ Կոնրադ Ֆրեդի և Վալերիա Հոբսոնի համար։ Նկարահանման հրապարակում Փաուելը ծանոթացել է սցենարիստ Էմերիկ Պրեսբուրգերի հետ։ Շուտով երկուսն էլ հասկացել են, որ լինելով անձնային որակներով հակապատկերներ, կինոարվեստի վերաբերյալ ունեն նման տեսակետներ և որ կարող են համագործակցել միմյանց հետ։ «Մաքսանենգություն» և «49-րդ զուգահեռ» ֆիլմերից հետո որոշեցին հավասար իրավունքներով հանդես գալ որպես սցենարիստ, պրոդյուսեր և ռեժիսոր՝ «Աղեղնավորներ» անվան տակ։ Նրանք նկարահանել են 19 ֆիլմ, որոնցից որոշները մինչ հիմա համարվում են բրիտանական կինոյի դասականներ՝ «Մեր ինքնաթիռներից մեկը չի վերադարձել», «Գնդապետ Բլիմփի կյանքն ու մահը», «Կյանքի և մահվան հարց», «Սև նարգիզ», «Կարմիր կոշիկներ»։
1950-ական թվականների սկզբներին Փաուելի և Պրեսբուրգերի ֆիլմերը դուրս են մղվում նորաձևությունից։ 1956 թվականին նրանց ստեղծագործական միությունը քայքայվում է։ Սա մեծ աղմուկ էր, որով ուղեկցվում էր Փաուելի նոր «Հետաքրքրասեր Թոմը» (1960) ֆիլմը, որը իրականում վերջ դրեց նրա կինոկարիերային։ 
Փաուելի և Պրեսբուրգերի անունները օգնեցին մոռացումից վերադարձնել իրենց հոլիվուդյան երկրպագուներ՝ Ֆրենսիս Ֆորդ Կոպպոլան և Մարտին Սկորսեզեն։ 1980-ական թվականներին խոշորագույն կինոինստիտուտներում կազմակերպվել են  «Աղեղնավորների» աշխատանքների հետհայաց ցուցադրություններ։
Փաուելը իր մահից առաջ հասցրել է տպագրության համար նախապատրաստել իր ինքնակենսագրությունը։


== Արժեք ==
Ըստ Բրիտանական կինոինստիտուտի, բրիտանական 100 լավագույն ֆիլմերի ցանկում Մայքլ Փաուելին է պատկանում 5 ֆիլմ (ավելի քան 7-ը միայն Դևիդ Լինն է)։
Դեյվ Քերը «Աղեղնավորների» ֆիլմերը համարում է ամենանշանակալիցները անգլիական կինոյի պատմության մեջ։ Sight & Sound ամսագրի կողմից կինոքննադատների մասշտաբային հարցման ժամանակ Փաուելի և Պրեսբուրգերի աշխատանքներից բացի, կինոքննադատները տալիս էին Ռոբեր Բրեսոնի ֆիլմերի անվանումները։
Ըստ Entertainment Weekly պարբերականի՝ բոլոր ժամանակների լավագույն կինոռեժիսորների ցանկում Փաուելը հայտնվել է 22-րդ հորիզոնականում։


== Անձնական կյանք ==
1990 թվականից մինչև իր մահը՝ 1984 թվական, ամուսնացած է եղել Թելմե Շունմեյքերի հետ։


== Ֆիլմագրություն ==
1931 — Երկու ժամ առանց հանգստի / Two Crowded Hours
1932 — Իմ ընկերը թագավոր է / My Friend the King
1932 — Քերիչ / The Rasp
1932 — Ռինոքս / Rynox
1932 — «Սփլենդիդ» հյուրանոց / Hotel Splendide
1932 — C. O. D. / C. O. D.
1932 — Նրա պայծառությունը / His Lordship
1933 — Ծնված հաջողակ / Born Lucky
1934 — Կրակից ելածները / The Fire Raisers
1934 — Բրիտանական առևտրային դրոշ / Red Ensign
1934 — Միշտ տեղի է ունենում ինչ-որ բան / Something Always Happens
1935 — Աղջիկը ամբոխի մեջ / The Girl in the Crowd
1935 — Ծույլը / Lazybones
1935 — Սիրո ստուգում / The Love Test
1935 — Գիշերային խնջույք / The Night of the Party
1935 — Ցնորական լույսը / The Phantom Light
1935 — Երգի գինը / The Price of a Song
1935 — Մի օր / Someday
1936 — Նրա վերջին աֆերան / Her Last Affaire
1936 — Շագանակագույն դրամապանակը / The Brown Wallet
1936 — Քրաունը Սթիվենսի դեմ / Crown vs. Stevens
1936 — Դիմակով մարդը / The Man Behind the Mask
1937 — Աշխարհի ծայրը / The Edge of the World
1939 — Սմիթ / Smith
1939 — Սևազգեստ լրտես / The Spy in Black
1939 — Առյուծը թևեր ունի / The Lion Has Wings
1940 — Մաքսանենգություն / Contraband
1940 — Բաղդադի գողը / The Thief of Bagdad
1941 — Նամակ օդաչույի մայրիկին / An Airman's Letter to His Mother
1941 — 49-րդ զուգահեռ / 49th Parallel
1942 — Մեր ինքնաթիռներից մեկը չի վեչադարձել / One of Our Aircraft Is Missing
1943 — Գնդապետ Բլիմթի կյանքն ու մահը / The Life and Death of Colonel Blimp
1943 — Կամավորը / The Volunteer
1944 — Քենթերբերիի պատմությունը / A Canterbury Tale
1945 — Ես գիտեմ, թե ուր եմ գնում / I Know Where I'm Going!
1946 — Կյանքի և մահվան հարց  / A Matter of Life and Death (Stairway to Heaven)
1947 — Սև նարգիզ / Black Narcissus
1948 — Կարմիր կոշիկներ / The Red Shoes
1949 — Փոքր սենյակ / The Small Back Room
1950 — Երկրի վրա / Gone to Earth
1951 — Հոֆմենի հեքիաթները / The Tales of Hoffmann
1955 — Ռոզալինդա / Oh... Rosalinda!!
1955 — Կախարդության աշակերտը / The Sorcerer’s Apprentice
1956 — Լա Պլատայի պայքարը / The Battle of the River Plate
1957 — Հանդիպում չարի հետ լուսնի տակ / շIll Met by Moonlight
1959 — Մեղրամիս / Honeymoon (The Lovers of Teruel; Luna de miel)
1960 — Հետաքրքրասեր Թոմը / Peeping Tom
1961 — Թագուհու գվարդիան / The Queen's Guards
1966 — Տարօրինակ կազմակերպություն / They’re a Weird Mob
1969 — Չափահասություն / Age of Consent
1972 — Տղա, որ դարձավ դեղին / The Boy Who Turned Yellow
1978 — Վերադարձ աշխարհի ծայրից / Return to the Edge of the World1983 թվականին եղել է Էմիլ Լոտյանի «Աննա Պավլովա» ֆիլմի գլխավոր դերասանուհի՝ Գալինա Բելյաևայի պրոդյուսերը։


== Մատենագրություն ==


== Արտաքին հղումներ ==
Մայքլ Փաուել Internet Movie Database կայքում


== Ծանոթագրություններ ==